Oficialusis leidinys L 050 , 20/02/2004 p. 0066 - 0072



Tarybos bendroji pozicija 2004/161/BUSP, 2004 m. vasario 19 d. atnaujinanti ribojančias priemones Zimbabvei EUROPOS SĄJUNGOS TARYBA, atsižvelgdama į Europos Sąjungos sutartį, ypač į jos 15 straipsnį, kadangi: (1) Pagal Bendrąją poziciją 2002/145/BUSP [1] Taryba uždraudė Zimbabvei tiekti ginklus ir susijusią karinę techniką, teikti susijusį technikos mokymą bei pagalbą ir tiekti įrangą, kuri galėtų būti panaudota vidaus represijoms, (2) Pagal Bendrąją poziciją 2002/145/BUSP Taryba taip pat uždraudė Zimbabvės Vyriausybės ir asmenų, kurie yra plačiai atsakingi už rimtus žmogaus teisių ir laisvės reikšti nuomonę, asociacijų ir taikių susirinkimų laisvės pažeidimus, keliones ir įšaldė lėšas. (3) Bendroji pozicija 2002/145/BUSP buvo iš dalies pakeista Bendrąja pozicija 2002/600/BUSP [2], išplečiant šias ribojančias priemones kitiems asmenims, kurie yra plačiai atsakingi už tokius pažeidimus. (4) Asmenų, kuriems taikomos ribojančios priemonės, sąrašas, pridėtas prie Bendrosios pozicijos 2002/145/BUSP, buvo atnaujintas ir pakeistas Tarybos sprendimu 2002/754/BUSP [3] po pasikeitimų Zimbabvės Vyriausybėje. (5) Bendroji pozicija 2002/145/BUSP buvo dar kartą iš dalies pakeista ir išplėsta Bendrąja pozicija 2003/115/BUSP [4], kurios galiojimas baigiasi 2004 m. vasario 20 d. (6) Atsižvelgiant į nesiliaujantį žmogaus teisių padėties blogėjimą Zimbabvėje, Europos Sąjungos priimtos ribojančios priemonės turėtų būti pratęstos dar 12 mėnesių. (7) Šių ribojančių priemonių tikslas – skatinti asmenis, kuriems jos taikomos, atsisakyti politikos, kuri veda į žmogaus teisių ir laisvės reikšti savo mintis bei įsitikinimus, ir teisės į gerą valdymą, slopinimą. (8) Asmenų, kuriems taikomos ribojančios priemonės, sąrašas, pridėtas prie Bendrosios pozicijos 2002/145/BUSP, su padarytomis pataisomis ir pakeitimais, turėtų būti atnaujintas. (9) Tam tikroms priemonėms įgyvendinti reikalingi Bendrijos veiksmai, PRIĖMĖ ŠIĄ BENDRĄJĄ POZICIJĄ: 1 straipsnis Šioje Bendrojoje pozicijoje sąvoka "techninė pagalba" – tai bet kokia techninė parama, susijusi su remontu, vystymu, gamyba, surinkimu, bandymu, priežiūra ar bet kuria kita technine paslauga, ir gali būti teikiama tokiomis formomis kaip instruktavimas, patarimas, mokymas, darbo žinių ir įgūdžių perdavimas ir konsultacinės paslaugos; į techninę pagalbą įeina žodinės pagalbos formos. 2 straipsnis 1. Valstybių narių nacionaliniams subjektams arba iš valstybių narių teritorijos, arba naudojant su jų vėliava plaukiojančius laivus ir orlaivius, draudžiama Zimbabvei parduoti, tiekti, perduoti ar eksportuoti ginkluotę ir susijusią visų rūšių karinę techniką, įskaitant ginklus ir amuniciją, karines transporto priemones ir įrangą, sukarintą įrangą ir minėtų priemonių atsargines dalis, taip pat įrangą, kuri galėtų būti panaudoti vidaus represijoms, nesvarbu, ar tokių prekių kilmės teritorijos yra valstybių narių teritorijos, ar nėra. 2. Draudžiama: a) tiesiogiai ar netiesiogiai bet kokiam asmeniui, subjektui ar struktūrai Zimbabvėje ar panaudojimui Zimbabvėje dovanoti, parduoti, tiekti ar perduoti techninę pagalbą, tarpininkavimo ir kitas paslaugas, susijusias su karine veikla ir su ginkluotės bei susijusios karinės technikos teikimu, gamyba, priežiūra ir naudojimu, įskaitant ginklus ir amuniciją, karines transporto priemones ir įrangą, sukarintą įrangą ir minėtų priemonių atsargines dalis, taip pat įrangą, kuri galėtų būti naudojama vidaus represijoms; b) tiesiogiai ar netiesiogiai bet kokiam asmeniui, subjektui ar struktūrai Zimbabvėje ar panaudojimui Zimbabvėje teikti finansavimą ar finansinę pagalbą, susijusią su karine veikla, įskaitant visų pirma dotacijas, paskolas ir eksporto kredito draudimą bet kokiam ginkluotės ir susijusios karinės technikos, taip pat įrangos, kuri galėtų būti panaudoti vidaus represijoms, pardavimui, tiekimui, perdavimui ar eksportui. 3 straipsnis 1. 2 straipsnis netaikomas: a) žmonių nenaikinančios karinės įrangos arba įrangos, kuri galėtų būti panaudota vidaus represijoms, skirtos tik humanitarinei ar apsaugos veiklai arba JT, ES ir Bendrijos institucijų kūrimo programoms, arba karinės technikos, skirtos ES ir JT krizių valdymo operacijoms, pardavimui, tiekimui, perdavimui ar eksportui; b) finansavimo ir finansinės pagalbos, susijusios su tokia įranga, teikimui; c) techninės pagalbos, susijusios su tokia įranga, teikimui jei toks eksportas yra iš anksto patvirtintas atitinkamos kompetentingos institucijos. 2. 2 straipsnis netaikomas apsauginei aprangai, įskaitant apsauginius švarkus ir karinius šalmus, laikinai į Zimbabvę eksportuojamiems tik savo asmeniniam naudojimui Jungtinių Tautų personalo, ES, Bendrijos ar jos valstybių narių personalo, žiniasklaidos atstovų, humanitarinės veiklos ir plėtros darbuotojų bei su jais susijusio personalo. 4 straipsnis 1. Valstybės narės imasi būtinų priemonių neleisti į jų teritoriją įeiti ar per ją tranzitu vykti fiziniams asmenims, išvardytiems priede, kurie dalyvauja veikloje, kuri rimtai kenkia demokratijai, pagarbai žmogaus teisėms ir teisinei valstybei Zimbabvėje. 2. Šio straipsnio 1 dalis neįpareigoja valstybės narės neleisti į savo teritoriją įvažiuoti savo piliečiams. 3. Šio straipsnio 1 dalis nepažeidžia atvejų, kai valstybė narė privalo laikytis kokio nors tarptautinės teisės įpareigojimo, būtent: a) kaip tarptautinės tarpvyriausybinės organizacijos priimančioji šalis; b) kaip tarptautinės konferencijos, sušauktos Jungtinių Tautų arba jos vardu priimančioji šalis arba c) pagal daugiašalį susitarimą, suteikiantį privilegijas ir imunitetus. Kiekvienu tokiu atveju tinkamai turi būti pranešama Tarybai. 4. Laikoma, kad šio straipsnio 3 dalis taip pat taikoma tais atvejais, kai valstybė narė yra Europos saugumo ir bendradarbiavimo organizacijos (ESBO) priimančioji šalis. 5. Valstybės narės šio straipsnio 1 dalies priemonėms gali taikyti išimtis, kai kelionė yra pateisinama dėl skubių humanitarinių priežasčių arba vykstant į tarpvyriausybinius susitikimus, įskaitant susitikimus, kuriuos palaiko Europos Sąjunga, kai vykstantis dialogas tiesiogiai skatina demokratiją, žmogaus teises ir teisinę valstybę Zimbabvėje. 6. Valstybė narė, norėdama taikyti 5 dalyje nurodytas išimtis, apie tai raštu praneša Tarybai. Laikoma, kad išimtį taikyti leidžiama, jei per 48 valandas nuo pranešimo apie ketinamą taikyti išimtį gavimo vienas ar keli Tarybos nariai nepareiškia prieštaravimo. Tuo atveju, kai vienas ar keli Tarybos nariai pareiškia prieštaravimą, Taryba, spręsdama kvalifikuota dauguma gali leisti taikyti siūlomą išimtį. 7. Tais atvejais, kai pagal šio straipsnio 3, 4, 5, ir 6 dalis valstybė narė leidžia į savo teritoriją patekti arba per ją vykti tranzitu asmenims, išvardytiems priede, leidimas turi apsiriboti tik tuo tikslu, kuriuo jis buvo duotas, ir tik su tuo leidimu susijusiems asmenims. 5 straipsnis 1. Visos lėšos ir ekonominiai ištekliai, priklausantys atskiriems Zimbabvės Vyriausybės nariams ir bet kuriam fiziniam ar juridiniam asmeniui, subjektui ar struktūrai, susijusiai su asmenimis, išvardytais priede, yra įšaldomi. 2. Jokios lėšos ar ekonominiai ištekliai nei tiesiogiai, nei netiesiogiai nesuteikiami fiziniams ar juridiniams asmenims, subjektams ar struktūroms, išvardytiems priede, ar jų naudai. 3. Išimtys gali būti taikomos lėšoms ar ekonominiams ištekliams, kurie yra: a) būtini pagrindinėms išlaidoms, įskaitant išlaidas už maistą, nuomą ar hipotekinį įkeitimą, vaistus ir gydymą, mokesčius, draudimo įmokas ir mokesčius už komunalines paslaugas; b) skirti tik pagrįstiems mokesčiams už profesines paslaugas ir patirtų išlaidų, susijusių su teisinių paslaugų teikimu, kompensavimui; c) skirti tik mokesčiams už įprastą įšaldytų lėšų ar ekonominių išteklių laikymą ar aptarnavimą; d) būtini ypatingoms išlaidoms. 4. Šio straipsnio 2 dalis netaikoma įšaldytą sąskaitą papildant: a) palūkanomis ar kitomis tų sąskaitų pajamomis; b) įmokomis, kurios priklauso pagal sutartis, susitarimus ar įsipareigojimus, kurie buvo sudaryti arba atsirado anksčiau nei toms sąskaitoms buvo pradėtos taikyti ribojančios priemonės, su sąlyga, kad visoms tokioms palūkanoms, kitoms pajamoms ar įmokoms ir toliau taikoma šio straipsnio 1 dalis. 6 straipsnis Taryba, veikdama kurios nors valstybės narės arba Komisijos pasiūlymu, priima priede pateikto sąrašo pakeitimus, kurių reikalauja politiniai įvykiai Zimbabvėje. 7 straipsnis Siekdama kuo didesnio minėtų priemonių poveikio, Europos Sąjunga skatina trečiąsias valstybes patvirtinti ribojančias priemones, panašias į šioje bendrojoje pozicijoje numatytas priemones. 8 straipsnis Ši bendroji pozicija įsigalioja jos priėmimo dieną. Ji taikoma nuo 2004 m. vasario 21 d. 9 straipsnis Ši bendroji pozicija taikoma 12 mėnesių. Ji yra nuolatos persvarstoma. Ji atnaujinama arba iš dalies atitinkamai keičiama, jei Taryba mano, kad jos tikslai yra nepasiekti. 10 straipsnis Ši bendroji pozicija skelbiama Europos Sąjungos oficialiajame leidinyje. Priimta Briuselyje, 2004 m. vasario 19 d. Tarybos vardu Pirmininkas M. McDowell [1] OL L 50, 2002 02 21, p. 1. [2] OL L 195, 2002 7 24, p. 1. [3] OL L 247, 2002 9 14, p. 56. [4] OL L 46, 2003 2 20, p. 30. -------------------------------------------------- PRIEDAS 4 ir 5 straipsniuose minėtų asmenų sąrašas 1. Mugabe, Robert Gabriel | Prezidentas, gimęs 1924 2 21 | 2. Buka, (taip pat žinomas kaip Bhuka) Flora | Valstybės ministras viceprezidento administracijoje (buvęs Žemės reformos programos valstybės ministras viceprezidento administracijoje, gimęs 1968 2 25 | 3. Bonyongwe, Happyton | Centrinės žvalgybos organizacijos generalinis direktorius, gimęs 1960 11 06 | 4. Chapfika, David | Finansų ir ekonominės plėtros ministro pavaduotojas | 5. Charamba, George | Informacijos ir viešumo departamento nuolatinis sekretorius, gimęs 1963 4 04 | 6. Charumbira, Fortune Zefanaya | Savivaldos, viešųjų darbų ir nacionalinio būsto ministro pavaduotojas, 1962 6 10 | 7. Chigwedere, Aeneas Soko | Švietimo, sporto ir kultūros ministras, gimęs 1939 11 25 | 8. Chilhuri, Augustine | Policijos komisaras, gimęs 1953 3 10 | 9. Chikowore, Enos C. | Žemės ir perkėlimo ZANU (PF) politbiuro sekretorius, gimęs 1936 | 10. Chinamasa, Patrick Anthony | Teisingumo, teisės ir parlamentinių reikalų ministras, gimęs 1947 1 25 | 11. Chindori-Chininga, Edward Takaruza | Buvęs Šachtų ir kasybos plėtros ministras, gimęs 1955 3 14 | 12. Chipanga, Tongesai Shadreck | Vidaus reikalų ministro pavaduotojas | 13. Chiwenga, Constantine | Zimbabvės gynybos pajėgų vadas, generolas (buvęs kariuomenės vadas, generolas leitenantas), gimęs 1956 8 25 | 14. Chiwewe, Willard | Vyresnysis sekretorius, atsakingas už specialiuosius reikalus prezidento administracijoje (buvęs Užsienio reikalų ministerijos vyresnysis sekretorius, gimęs 1949 3 19 | 15. Chombo, Ignatius Morgan Chiminya | Savivaldos, viešųjų darbų ir nacionalinio būsto ministras, gimęs 1952 8 1 | 16. Dabengwa, Dumiso | ZANU (PF) politbiuro vyresnysis komiteto narys, gimęs 1939 | 17. Goche, Nicholas Tasunungurwa | Nacionalinio saugumo valstybės ministras prezidento administracijoje (buvęs Saugumo ministras), gimęs 1946 8 1 | 18. Gula-Ndebele, Sobuza | Rinkimų priežiūros komisijos pirmininkas | 19. Gumbo, Rugare Eleck Ngidi | Valstybinių ir pusiau valstybinių įmonių ir valstybės ministras prezidento administracijoje (buvęs vidaus reikalų ministro pavaduotojas, gimęs 1940 3 8 | 20. Hove, Richard | Ekonomikos reikalų ZANU (PF) politbiuro sekretorius, gimęs 1935 | 21. Hungwe, Josaya (taip pat žinomas kaip Josiah) Dunira | Provincijos gubernatorius: Masvingo, gimęs 1935 11 7 | 22. Kangai, Kumbirai | ZANU (PF) politbiuro komiteto narys, gimęs 1938 2 17 | 23. Karimanzira, David Ishemunyoro Godi | Finansų ZANU (PF) politbiuro sekretorius, gimęs 1947 5 25 | 24. Kasukuwere, Saviour | Jaunimo reikalų ZANU (PF) politbiuro sekretoriaus pavaduotojas, gimęs 1970 10 23 | 25. Kuruneri Christopher Tichaona | Finansų ir ekonominės plėtros ministras (buvęs finansų ir ekonominės plėtros ministro pavaduotojas), gimęs 1949 4 4 | 26. Langa, Andrew | Transporto ir ryšių ministro pavaduotojas | 27. Lesabe, Thenjiwe V. | Moterų reikalų ZANU (PF) politbiuro sekretorius, gimęs 1933 | 28. Machaya, Jason (taip pat žinomas kaip Jaison) Max Kokerai | Šachtų ir kasybos plėtros ministro pavaduotojas, gimęs 1952 6 13 | 29. Made, Joseph Mtakwese | Žemės ūkio ir kaimo plėtros ministras (buvęs Žemių, žemės ūkio ir kaimo gyventojų perkėlimo ministras), gimęs 1954 11 21 | 30. Madzongwe, Edna (taip pat žinomas kaip Edina) | Gamybos ir darbo ZANU (PF) politbiuro sekretoriaus pavaduotojas, gimęs 1943 7 11 | 31. Mahofa, Shuvai Ben | Jaunimo plėtros, lyčių ir užimtumo kūrimo ministro pavaduotojas, gimęs 1941 4 4 | 32. Mahoso, Tafataona | Žiniasklaidos informacijos komisijos pirmininkas | 33. Makoni, Simbarashe | Ekonomikos reikalų generalinio ZANU (PF) politbiuro sekretoriaus pavaduotojas (buvęs Finansų ministras), gimęs 1950 3 22 | 34. Malinga, Joshua | ZANU (PF) Neįgaliųjų ir nuskriaustųjų Politbiuro sekretoriaus pavaduotojas, gimęs 1944 4 28 | 35. Mangwana, Paul Munyaradzi | Viešųjų paslaugų, darbo ir socialinės gerovės ministras (buvęs Valstybinių ir pusiau valstybinių įmonių ministras prezidento administracijoje), gimęs 1961 8 10 | 36. Mangwende, Witness Pasichigare Madunda | Provincijos gubernatorius: Harare (buvęs Transporto ir ryšių ministras), gimęs 1946 10 15 | 37. Manyika, Elliot Tapfumanei | Ministras be portfelio (buvęs Jaunimo plėtros, lyčių ir užimtumo kūrimo ministras), gimęs 1955 07 30 | 38. Manyonda Kenneth Vhundukai | Pramonės ir tarptautinės prekybos ministro pavaduotojas, gimęs 1934 8 10 | 39. Marumahoko, Rueben | Energetikos ir elektros plėtros ministro pavaduotojas, gimęs 1948 4 4 | 40. Masawi, Ephrahim Sanho | Provincijos gubernatorius: Centrinis Mashonaland | 41. Masuku, Angeline | Provincijos gubernatorius: Pietų Matabeleland (Neįgaliųjų ir nuskriaustųjų ZANU (PF) politbiuro sekretorius), gimęs 1936 10 14 | 42. Mathema, Cain | Provincijos gubernatorius: Bulawayo | 43.Mathuthu, T. | Transporto ir socialinės gerovės ZANU (PF) politbiuro sekretorius | 44. Midzi, Amos Bernard (Mugenva) | Šachtų ir kasybos plėtros ministras (buvęs Energetikos ir elektros plėtros ministras), gimęs 1952 7 4 | 45. Mnangagwa, Emmerson Dambudzo | Parlamento pirmininkas, gimęs 1946 9 15 | 46. Mohadi, Kembo Campbell Dugishi | Vidaus reikalų ministras (buvęs Savivaldos, viešųjų darbų ir nacionalinio būsto ministro pavaduotojas), gimęs 1949 11 15 | 47. Moyo, Jonathan | Informacijos ir viešumo valstybės ministras prezidento administracijoje, gimęs 1957 1 12 | 48. Moyo, July Gabarari | Energetikos ir elektros plėtros ministras (buvęs Viešųjų paslaugų, darbo ir socialinės gerovės ministras), gimęs 1950 5 7 | 49. Moyo, Simon Khaya | Teisės reikalų ZANU (PF) politbiuro sekretoriaus pavaduotojas, gimęs 1945 | 50. Mpofu, Obert Moses | Provincijos gubernatorius: Šiaurės Matabeleland Nacionalinio saugumo (ZANU (PF) politbiuro sekretoriaus pavaduotojas), gimęs 1951 10 15 | 51. Msika, Joseph W. | Viceprezidentas, gimęs 1923 12 6 | 52. Msipa, Cephas George | Provincijos gubernatorius: Midlands, gimęs 1931 7 7 | 53. Muchena, Olivia Nyembesi (taip pat žinomas kaip Nyembezi) | Mokslo ir technologijos valstybės ministras prezidento administracijos viceprezidento Msika administracijoje), gimęs 1946 8 18 | 54. Muchinguri, Oppah Chamu Zvipange | Lyčių ir kultūros (ZANU (PF) politbiuro sekretorius, gimęs 1958 12 18 | 55. Mudede, Tobaiwa (Tonneth) | Generalinis civilinių aktų registratorius, gimęs 1942 12 22 | 56. Mudenge, Isack Stanilaus Gorerazvo | Užsienio reikalų ministras, gimęs 1941 12 17 | 57. Mugabe, Grace | Robert Gabriel Mugabe žmona, gimusi 1965 7 23 | 58. Mugabe, Sabina | ZANU (PF) politbiuro vyresnioji komiteto narė, gimusi 1934 10 14 | 59. Mujuru, Joyce Ropa | Vandens išteklių ir infrastruktūros plėtros ministras (buvęs Kaimo išteklių ir vandens plėtros ministras), gimęs 1955 4 15 | 60. Mujuru, Solomon | ZANU (PF) politbiuro vyresnysis komiteto narys, gimęs 1949 5 1 | 61. Mumbengegwi, Samuel Creighton | Pramonės ir tarptautinės prekybos ministras (buvęs aukštojo mokslo ir technologijos ministras), gimęs 1942 10 23 | 62. Murerwa, Herbert Muchemwa | Aukštojo ir trečiojo lygmens mokslo ministras (buvęs finansų ir ekonomikos plėtros ministras), gimęs 1941 7 31 | 63. Mushohwe, Christopher Chindoti | Transporto ir ryšių ministras (buvęs transporto ir ryšių ministro pavaduotojas), gimęs 1954 2 6 | 64. Mutasa, Didymus Noel Edwin | Specialiųjų reikalų ministras prezidento administracijoje, atsakingas už antikorupcinę ir antimonopolinę programą (buvęs Išorinių santykių ZANU (PF) politbiuro sekretorius), gimęs 1935 7 27 | 65. Mutinhiri, Ambros (taip pat žinomas kaip Ambrose) | Jaunimo plėtros, lyčių ir užimtumo kūrimo ministras, atsargos brigados generolas | 66. Mutiwekuziva, Kenneth Kparadza | Mažų ir vidutinių įmonių plėtros ministro pavaduotojas, gimęs 1948 5 27 | 67. Muzenda, Tsitsi V. | ZANU (PF) politbiuro vyresnysis komiteto narys, gimęs 1922 10 28 | 68. Muzonzini, Elisha | Brigados generolas (buvęs Centrinės žvalgybos organizacijos generalinis direktorius), gimęs 1957 6 24 | 69. Ncube, Abedinico | Užsienio reikalų ministro pavaduotojas, gimęs 1954 11 13 | 70. Ndlovu, Naison K. | Gamybos ir darbo ZANU (PF) politbiuro sekretorius, gimęs 1930 10 22 | 71. Ndlovu, Sikhanyiso | Komisariato ZANU (PF) politbiuro sekretoriaus pavaduotojas, gimęs 1949 9 20 | 72. Nhema, Francis | Aplinkos ir turizmo ministras, gimęs 1959 4 17 | 73. Nkomo, John Landa | Specialiųjų reikalų ministras prezidento administracijoje | 74. Nyambuya, Michael Reuben | Generolas leitenantas, Provincijos gubernatorius: Manicaland | 75. Nyoni, Sithembiso Gile Glad | Mažų ir vidutinių įmonių plėtros ministras (buvęs Neformaliojo sektoriaus valstybės ministras), gimęs 1949 9 20 | 76. Parirenyatwa, David Pagwese | Sveikatos ir vaiko gerovės ministras (buvęs ministro pavaduotojas), gimęs 1950 8 2 | 77. Pote, Selina M. | Lyčių ir kultūros ZANU (PF) politbiuro sekretoriaus pavaduotojas | 78. Rusere, Tinos | Vandens išteklių ir infrastruktūros plėtros ministro pavaduotojas (buvęs Kaimo išteklių ir vandens plėtros ministro pavaduotojas, gimęs 1945 5 10 | 79. Sakupwanya, Stanley | Sveikatos ir vaiko gerovės ZANU (PF) politbiuros sekretoriaus pavaduotojas | 80. Samkange, Nelson Tapera Crispen | Provincijos gubernatorius: Vakarų Mashonaland | 81. Sekeramyi, Sydney (taip pat žinomas kaip Sidney) Tigere | Gynybos ministras, gimęs 1944 3 30 | 82. Shamu, Webster | Politikos įgyvendinimo valstybės ministras prezidento administracijoje, gimęs 1945 6 6 | 83. Shamuyarira, Nathan Marwirakuwa | Informacijos ir viešumo ZANU (PF) politbiuro sekretorius, gimęs 1928 9 29 | 84. Shiri, Perence | Oro pajėgų maršalas, gimęs 1955 11 01 | 85. Shumba, Isaiah Masvayamwando | Švietimo, sporto ir kultūros ministro pavaduotojas, gimęs 1949 1 3 | 86. Sibanda, Jabulani | Nacionalinės karo veteranų asociacijos pirmininkas, gimęs 1970 12 31 | 87. Sibanda, Misheck Julius Mpande | Kabineto sekretorius (Nr. 93Charles Utete teisių perėmėjas), gimęs 1949 5 3 | 88. Sibanda, Phillip Valerio (taip pat žinomas kaip Valentine) | Zimbavės nacionalinės kariuomenės vadas, generolas leitenantas, gimęs 1956 8 25 | 89. Sikosana, Absolom | Jaunimo reikalų ZANU (PF) politbiuro sekretorius | 90. Stamps, Timothy | Patarėjas sveikatos klausimais prezidento administracijoje, 1936 10 15 | 91. Tawengwa, Solomon Chirume | Finansų ZANU (PF) politbiuro sekretorius, gimęs 1940 6 15 | 92. Tungamirai, Josiah T. | Įtautinimo ir įgalinimo valstybės sekretorius, atsargos oro pajėgų maršalas (buvęs įgalinimo ir įtautinimo ZANU (PF) politbiuro sekretorius), gimęs 1948 10 8 | 93. Utete, Charles | Prezidentinio žemės priežiūros komiteto pirmininkas (buvęs kabineto sekretorius), gimęs 1938 10 30 | 94. Zimonte, Paradzai | Kalėjimų direktorius, gimęs 1947 3 4 | 95. Zvinavashe, Vitalis | Atsargos generolas (buvęs Gynybos štabo pirmininkas), gimęs 1943 9 27 | --------------------------------------------------